เมืองไทยประกันชีวิต รุกประกันออนไลน์ คุ้มครองอุบัติเหตุส่วนบุคคล
นายสาระ ล่ำซำ กรรมการผู้จัดการและประธานเจ้าหน้าที่บริหา …
24 เม.ย. 2561

นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต จำกัด (มหาชน) เปิดเผยว่า เพื่อเป็นการตอบโจทย์ความต้องการของลูกค้าอย่างเข้าใจและเข้าถึง ภายใต้นโยบาย Customers @ the Heart บริษัทฯ จึงได้ทำการเปิดตัวแผนความคุ้มครองอุบัติเหตุส่วนบุคคล “โครงการ PA Go” ขึ้น
ทั้งนี้เพื่อมอบความคุ้มครอง พร้อมความอุ่นใจ ในระหว่างการเดินทางท่องเที่ยวหรือการเดินทางกลับภูมิลำเนา ตอบโจทย์ความต้องการของลูกค้าในช่วงเทศกาลสงกรานต์อย่างตรงจุด
สำหรับแผนความคุ้มครองอุบัติเหตุส่วนบุคคล “โครงการ PA Go” เป็นแบบประกันสำหรับการซื้อผ่านช่องทางออนไลน์ (Online Sale) ซึ่งจะช่วยให้ลูกค้าสามารถเข้าถึงและเลือกซื้อแบบประกันได้อย่างง่าย ๆ ผ่านเว็บไซต์ www.muangthai.co.th แล้วไปที่ “ซื้อประกันออนไลน์”
โดย “โครงการ PA Go” ยังมีความโดดเด่นอยู่ที่ผลประโยชน์ความคุ้มครองค่ารักษาพยาบาลจากอุบัติเหตุที่มอบให้สูงสุดถึง 100,000 บาท* ให้ความคุ้มครองกรณีเสียชีวิตจากอุบัติเหตุสูงสุดถึง 1,000,000 ล้านบาท* ไม่ต้องสำรองจ่ายเพียงยื่นบัตรกับโรงพยาบาลคู่สัญญา อายุที่รับประกันภัย ตั้งแต่ 1 เดือน – 75 ปี
นอกจากนี้ เพื่อเป็นการมอบความสุขในช่วงเทศกาลสงกรานต์ สำหรับลูกค้าที่ซื้อประกันอุบัติเหตุส่วนบุคคล PA Go แผนความคุ้มครองใดก็ได้ ตั้งแต่วันนี้-30 เมษายน 2561 รับฟรีบัตรสมมาคุณ เทสโก้ โลตัส มูลค่า200 บาท
อย่างไรก็ตาม ในช่วงเทศกาลสงกรานต์ บริษัทฯ ให้บริการเรียกร้องค่าสินไหมทดแทนการประกันภัยสุขภาพและอุบัติเหตุผ่านบริการ Fax Claim ทุกวัน ไม่เว้นวันหยุดราชการและวันหยุดนักขัตฤกษ์ตลอด 24 ชั่วโมง
 